Урок беларускай мовы ў 4 класе

**Тэма ўрока**: Дзеяслоў як часціна мовы

**Мэта** сістэматызацыя і пашырэнне ведаў пра дзеяслоў як часціну мовы

**Задачы ўрока**:

* садзейнічаць асэнсаванню ролі дзеяслова ў мове;
* замацаваць напісанне не з дзеясловамі і беларускіх арфаграм;
* развіваць вуснае маўленне, памяць, мысленне вучняў;
* садзейнічаць развіццю аккуратнасці, працавітасці і павагі да роднай мовы

**Ход урока**

**1.Арганізацыйны этап**

*Эпіграф:*

Родная мова, як і Радзіма:

Жыць і любіць без яе немагчыма…

- Як вы разумееце гэтыя радкі?

- Навошта нам вывучаць беларускую мову?

Пачынайце ўрок з надзеі,

Казачнай, як сон,

І на працы вас усцешыць

Спраў і думак плён.

-Я жадаю вам поспехаў і высокіх адзнак.

**2**.**Этап праверкі д/з**

Практыкаванне 80:

* Якія займеннікі вы ўставілі?
* Назавіце іх граматычныя катэгорыі.

*Тэст “ Так-не”*

1. *Займеннік – часціна мовы, якая ўказвае на прадмет і называе яго.*
2. Я, ты ,ён, яна, яно – займеннікі адзіночнага ліку.
3. *Займеннікі ў тэксце замяняюць прыметнікі.*
4. *Усе займеннікі маюць катэгорыю рода.*
5. Займеннікі бываюць 1, 2, 3 асобы.
6. *Ты, вы – займеннікі 1 асобы.*
7. Займеннікі дапамагаюць пазбегнуць паўтарэння адных і тых жа слоў.
8. Займеннікі скланяюцца.
9. *Займеннік вы заўсёды пішацца з малой літары.*

*Самаправерка*: -, +, -, -, +, -, +, +, -

* Чаму не згодны з выказваннямі 1,3,4,6.9?

**3.Этап чыстапісання**

*дз сл ў* \* Колькі літар?

\* Колькі гукаў яны абазначаюць?

\* Што лішняе? Чаму? Прапішыце, звяртаючы ўвагу на нахіл.

\*Якое слова зашыфравана? Запісаць яго ў сшытак.Колькасць гукаў, літар.

\* Пошук арфаграм. Запішыце па 2 словы на дз і ў.

- Хто з вас здагадаўся, якая тэма сёняшняга урока? **Дзеяслоў.**

***4.*****Этап пастаноўкі задач урока.**

(На дошцы схема-кластэр, па якой дзеці вызначаюць задачы ўрока. Кластэр будзе запаўняцца па ходу выканання заданняў і адказаў на пастаўленыя пытанні. Аданачасова ён з’яўляецца планам урока.)

*Дзеяслоў – гэта …*

*Адказвае на пытанні …*

*У сказе з’яўляецца …*

*Дзеяслоў звязаны з …*

*Патрэбны для таго, каб мова…*

*Граматычныя катэгорыі…*

*Любімая арфаграма* дзеяслова …

Пашырыць і сістэмазаваць…

Замацаваць…

Развіваць…

**-** *А хто з вас памятае , что такое дзеяслоў, і што ён абазначае****?( кластэр)***

**5.Арфаграфічная размінка**

Сонца гр.е, прып.кае.

Лё. на рэчцы затр.шчаў,

Цёплы ве.ер пав.вае,

Хмар даж.лівых нам прыгна..

Вос. і бусел паказа.ся,

Гусі .ікія кр.ча.ь.

* Устаўце і растлумачце арфаграммы.
* Выпішыце дзеясловы.
* На якія пытанні яны адказваюць? ***( кластэр)***

**6.Этап работы над тэмай**

*С.50, практыкаванне 82:*

1 рад – 1 сказ

2 рад – 2 сказ Спісаць, падкрэсліць галоўныя члены сказа.

3 рад – 3 сказ

**-** Якім членам сказа з’яўляецца дзеяслоў? ***( кластэр)***

**-***Давайце падмацуем свае веды правілам – с.82*

**-** *На якое наступнае пытанне будзем шукаць адказ?*

**-** Звернемся да 1 сказа: Чорныя снегавыя хмары павольна плылі па небе.

**-** Выпішыце з яго ўсе словазлучэнні з дзеясловам плылі. (Плылі па небе, плылі павольна).

-Неба і павольна – якія гэта часціны мовы?

- Ці з’яўляецца выраз хмары плылі словазлучэннем? Чаму?

- Якім словам можна замяніць дзейнік? **(Займеннікам *яны*.)**

**Вывад:** З. чым звязаны дзеяслоў? ( Дзеяслоў звязаны з назоўнікам, займеннікам, прыслоўем). ***( кластэр)***

**7. Слоўнікавая работа**

**-**Да слоўнікавых слоў дадайце дзеясловы : Бервяно ( плыве), паштальён (працуе), калектыў ( спявае) , гараджане (ідуць), балерына (танцуе).

**Фізкультхвілінка.**

**8. Самастойная работа.**

-с.51, практыкаванне 85

- Якой часціны мовы не хапае ў тэксце?

- Спішыце, устаўляючы патрэбныя дзеясловы.

-Хто зможа , вызначце час і лік дзеяслова.

*-Для чаго ж нам патрэбны дзеяслоў?(Каб мова была зразумелая, выразная, дакладная, прыгожая)* ***( кластэр)***

- Як дзеяслоў змяняецца па ліках? ***( кластэр )***

- Якія формы часу мае дзеяслоў? ***( кластэр)***

- А яшчэ дзеясловамі часта замяняюць устойлівыя выразы.

**Работа ў групах:**

**-***Замяніце дадзеныя фразеалагізмы блізкімі па сэнсе дзеясловамі.*

Біць лынды -

Кляваць носам -

Вадзіць за нос -

Трымаць язык за зубамі –

**9. Этап работы над тэмай**

- Як вы думаеце, якая арфаграма ў дзеяслова самая любімая?

**Работа ў парах**: Злучыце пачатак і канцоўку прыказак.Раскрыйце дужкі.

Работу словам (не)вернеш.

Хто чужога (не)шануе, (не)заменіш.

Учарашняга дня той свайго (не)мае.

-Растлумачце сэнс.Запішыце 1 прыказку ў сшытак.

-Як пішацца не з дзеясловам? ***( кластэр)***

**10.Этап замацавання**

**-** Выканайце заданне, якое вам па сілах.

1) *Спішы. Падкрэслі дзеясловы.*

Хто людзям не верыць, таму і людзі веры не даюць.

2) *Устаў не перад дзеясловамі. Запішы атрыманы сказ. Падкрэслі дзеясловы.*

Пра лугі забудзеш – без сена будзеш.

3) *Складзі прыказку. Падкрэслі дзеясловы.*

Хто, не, спажывае, пчол, той, не, даглядае, мёд.

**11.Д/з**

С.53, практыкаванне 89 – падкрэсліць дзеясловы + вызначыць час дзеясловаў.

**12 Вынікі ўрока.**

**-**Над якой тэмай мы працавалі?

***Гульня “Праўда ці не?”***

- Праўда ці не, што дзеяслоў абазначае дзеянне?

- Праўда ці не, што дзеяслоў адказвае на пытанне які?

Далей пытанні фармулююць дзеці самастойна па кластэру.

* **Дзякуй за ўрок! Я жадаю вам карыстацца роднай мовай не толькі на ўроках у школе, але і ў жыцці!**